AndreaBozzo/ceres-open-data-index huggingface dataset:
Viri sredstev za zdravstveno varstvo (1.000 EUR) po virih financiranja, Slovenija, letno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Viri sredstev za zdravstveno varstvo (1.000 EUR) po virih financiranja, Slovenija, letno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Strategija trajnostne rasti  slovenskega turizma 2017–2021

Strategija določa ključne politike in ukrepe za doseganje strateških ciljev slovenskega turizma v obdobju 2017 – 2021. 

Strategija opredeljuje 6 ključnih politik: 
‒ nova organiziranost: makro destinacije in turistični produkti,
‒ institucionalni in pravni okvir,
‒ namestitve, turistična infrastruktura in naložbe,
‒ kadri v turizmu,
‒ prostor, naravni in kulturni viri,
‒ mala in srednje velika podjetja (MSP).

Tags: Strategija turizma, konkurenčnost turizma, trajnostni razvoj, turistični produkti
Organization: MINISTRSTVO ZA GOSPODARSTVO, TURIZEM IN ŠPORT
Strategija slovenskega turizma 2022–2028

Strategija določa ključne politike in ukrepe za doseganje strateških ciljev slovenskega turizma v obdobju 2022 – 2028. Strategija slovenskega turizma 2022–2028 je bila sprejeta z namenom razvoja slovenskega turizma v prihodnjih sedmih letih. Osrednji cilji vključujejo prilagoditev novim izzivom v turistični panogi in spodbujanje ključnih prednosti Slovenije kot turistične destinacije. 

Tags: digitalizacija, inovacije v turizmu, krožno gospodarstvo, strategija slovenskega turizma, trajnostni turizem
Organization: MINISTRSTVO ZA GOSPODARSTVO, TURIZEM IN ŠPORT
Sektorska analiza predvidenih posledic trgovinskih sporazumov EU-Mercosur in EU-Japonska (ŠTUDIJA)

Sektorska analiza predvidenih posledic trgovinskih sporazumov EU-Mercosur in EU-Japonska (ŠTUDIJA), je bila pripravljena z namenom informiranja slovenskih podjetij o gospodarskih priložnostih in izzivih, ki jih ponujata japonski trg in trgi držav Mercosur (Argentina, Brazilija, Paragvaj, Urugvaj).

Dokument vsebuje makroekonomski pregled Japonske, tržne priložnosti za slovenska podjetja (predvsem na področjih zdravstva, farmacije, elektronike, robotike, turizma in obnovljivih virov energije), opis poslovnega okolja (zakonodaja, davčni sistem, organizacijske oblike podjetij, kulturne posebnosti poslovanja), podatke o blagovni menjavi med Slovenijo in Japonsko (obseg izvoza in uvoza, ključni izvozni izdelki) in predstavitev slovenskih podjetij, ki so sodelovala v gospodarski delegaciji na Japonsko junija 2025 (vključuje profile podjetij, njihove interese za sodelovanje z japonskimi partnerji ter področja, kjer iščejo priložnosti za sodelovanje (npr. pametne stavbe, krožno gospodarstvo, digitalizacija, zdraviliški turizem, logistika, inovacije).

Študija je bila pripravljena s cilji podpore internacionalizaciji slovenskih podjetij, spodbujanje gospodarskega sodelovanja med Slovenijo in Japonsko, povečanje konkurenčnosti slovenskega gospodarstva z izmenjavo znanj, inovacij in dobrih praks ter informiranje podjetij o posebnostih poslovanja na japonskem trgu in v državah Mercosur, da bi se lažje pripravila na vstop ali širitev poslovanja.

Center poslovne odličnosti Ekonomske fakultete Univerze v Ljubljani je analizo izdelal po naročilu Ministrstva za gospodarski razvoj in tehnologijo, objavljena je bila meseca marca 2018.

Tags: gospodarska delegacija, internacionalizacija, izvoz, poslovno sodelovanje, slovenska podjetja, trgovinska politika, trgovinski sporazumi, tržne priložnosti, uvoz
Organization: MINISTRSTVO ZA GOSPODARSTVO, TURIZEM IN ŠPORT
Študija koncentracije radionuklida Cs-137 v bioindikatorjih gozdnega ekosistema (ŠTUDIJA)

Cilj projektne naloge je ugotoviti koncentracijo cezija Cs-137 v bioindikatorjih gozdnega ekosistema v različnih regijah po Sloveniji, primerjati dobljene vrednosti z rezultati monitoringa radioaktivnosti od leta 2004 dalje in rezultati primerljivih študij prisotnosti cezija v letih 1999, 2004 in 2005. Namen študije je oceniti sevalno obremenjenost prebivalca zaradi uživanja živil, ki izhajajo iz gozdnega ekosistema.

Tags: koncentracija aktivnosti radionuklidov, meritve radioaktivnosti, radioaktivnost v okolju
Organization: MINISTRSTVO ZA NARAVNE VIRE IN PROSTOR, UPRAVA REPUBLIKE SLOVENIJE ZA JEDRSKO VARNOST
Samo visoko izobraženi se izseljujejo. Pa se res? (2019) - poročilo

Pregled slovenskih migracijskih tokov v obdobju 2008-2018, v katere države se Slovenci najpogosteje izseljujejo in od kod prihajajo novi priseljenci v Slovenijo.

Tags: migracije Slovencev, odseljevanje, priseljevanje
Organization: MINISTRSTVO ZA GOSPODARSTVO, TURIZEM IN ŠPORT
Razvoj orodja za ocenjevanje uspešnosti za agencijo za oskrbo z vodo in sanitarije v skupnosti Gana (študija izvedljivosti - 2021)

Agencija za oskrbo z vodo in sanitarije v Gani je uvedla obsežne reforme politik in posodobitev, ki zahtevajo učinkovito obdelavo podatkov o uspešnosti (informacijskih) sistemov na različnih ravneh. Vlada RS je želela preko mednarodnega razvojnega sodelovanja pomagat pri vzpostavitvi spletnega informacijskega orodja za ugotavljanje uspešnosti sistemov. Študija izvedljivosti je torej bila narejena, da bi se ugotovila smiselnost informacijskega orodja in strošek.

Tags: gana, mednarodno razvojno sodelovanje, oskrba z vodo
Organization: MINISTRSTVO ZA GOSPODARSTVO, TURIZEM IN ŠPORT
Strokovne podlage za izdelavo Slovenske industrijske strategije 2021-2030

Strateški dokument Slovenska industrijska strategija od leta 2021 do leta 2030 postavlja vizijo in cilje razvoja industrije in gospodarstva za obdobje do leta 2030. Slovenska industrijska strategija bo z uravnoteženim spodbujanjem vseh treh komponent trajnostnega razvoja (družba, okolje, gospodarstvo) zagotavljala konkurenčnost gospodarstva in ustvarila pogoje za prestrukturiranje industrije v industrijo znanja ter inovativnosti za nova in bolj kakovostna delovna mesta ter prehod v zeleno, ustvarjalno in pametno gospodarstvo.

Obe strokovni podlagi sta bili naročeni za pripravo Slovenske industrijske strategije.

Tags: slovenska industrija strategija
Organization: MINISTRSTVO ZA GOSPODARSTVO, TURIZEM IN ŠPORT
Raziskava o vplivu oddajanja stanovanj v kratkotrajni najem na dostopnost stanovanj za prebivanje / Research on the impact of short-term rental of residential Properties on housing accesibility

Študijo je pripravila Metropolitanska univerza v Manchestru, vsebuje  analizo o vplivu kratkotrajnega najema na dostopnost stanovanj, ki vsebuje izsledke mednarodnih analiz o vplivih in regulaciji kratkotrajnega najema. Te raziskave kažejo na pozitivno korelacijo med številom kratkoročnih najemov in cenami stanovanj ter najemnin, kar sledi elastičnostim na stanovanjskem trgu in kaže na zmeren vpliv kratkoročnih najemov na povišanje cen.




Tags: kratkotrajni najem, stanovanja, zakon o gostinstvu
Organization: MINISTRSTVO ZA GOSPODARSTVO, TURIZEM IN ŠPORT
Večjezični slovar za področje geoinformatike (ŠTUDIJA)

Študija je določila zasnove terminološkega slovarja za področje geoinformatike, ki bo vključeval definicijo posameznega termina v slovenskem jeziku, morebitne sopomenke ter tujejezična ustreznika v angleškem in nemškem jeziku.

Tags: geoinformatika, slovar
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Strokovna študija glede stanja, možnosti in upravičenosti izboljšav podatkov in podatkovne infrastrukture, ki jo zagotavlja ali uporablja Geodetska uprava RS (ŠTUDIJA)

Na Geodetski upravi v povezavi z izvajanjem nalog pozorno preučujemo rezultate ter pobude povezane s potrebnimi izboljšavami podatkov (predvsem o zemljiščih) ter boljšo koordinacijo vzpostavitev ter usklajevanja med evidencami. Zato se je Geodetska uprava odločila, da je potrebno izdelati strokovno študijo, ki bo podala usmeritve glede nadaljnjih korakov na področju vzpostavitve prostorske podatkovne infrastrukture na državni in lokalni ravni ter vlogo, ki jo ima Geodetska uprava na področju zagotavljanja prostorskih podatkov na lokalni in regionalni ravni. Poudarek naloge je na oceni potreb in učinkov predlaganih ukrepov na gospodarski razvoj države (digitalno poslovanje, odprava administrativnih ovir) in na področje varstva okolja (prehod v nizkoogljično družbo, prilagajanje podnebnim spremembam).

Tags: podatki, podatkovna struktura, raba prostora, zemljiška politika, zemljišča
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Strokovna pomoč pri analizi podatkov in metapodatkov ter pripravi metapodatkov, podatkov in storitev (ŠTUDIJA)

Študija je bila usmerjena v inventarizacijo podatkov meje, opredelitev prehoda na nov koordinatni sistem ter analizo uporabniške izkušnje podatkovnih portalov. Izdelana je bila grafična obdelava in generalizacija podatkov meje ter izdelane analize. Posodobili so se grafični prikazi v digitalnih zapisih topografskih baz in kart. Izdelani so bili tehnični izrisi meje in delov meje. Izdelane so bile smernice za transformacije v nov koordinatni sistem za zbirke, ki še niso bile transformirane. Analizirana je bila uporabniška izkušnja uporabe portalov. Glede na ugotovljene pomanjkljivosti so bili predlagani ukrepi za izboljšavo.

Tags: državna meja, državni prostorski koordinatni sistem, uporabniška izkušnja
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Analitični del delovanja GNSS omrežij (2019) (ŠTUDIJA)

Namen študije je bila obdelava opazovanj GNSS stalno delujočih postaj na območju Slovenije (omrežji SIGNAL in 0. red), njene ožje (omrežje EPN) in širše okolice (omrežje IGS). Časovno obdobje, za katero so opazovanja obdelana, so od 21. 8. 2016 do 17. 8. 2019 (GPS tedni: 1911-2066), torej za obdobje treh let. 

Tags: EPN, GNSS omrežja, omrežje SIGNAL, časovne vrste
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Razvoj metodologije in sistema verifikacije referenčnih omrežij in postaj GNSS (ŠTUDIJA)

V Sloveniji se morajo po Zakonu o evidentiranju nepremičnin iz leta 2008 vsi postopki v povezavi z evidentiranjem nepremičnin voditi v državnem koordinatnem sistemu ETRS89/TM oziroma D96/TM. Realizacijo državnega koordinatnega sistema predstavljata omrežje stalno delujočih (referenčnih) GNSS-postaj SIGNAL in mreža številnih pasivnih točk GNSS EUREF na območju cele Slovenije. V študiji so preučene smernice in metode vzpostavitve in vzdrževanja stalno delujočih postaj GNSS, določitev njihovih koordinat v ustreznem koordinatnem sistemu ter načine in kakovost distribucije podatkov za izvedbo geodetske izmere GNSS. V študiji so bile najdene rešitve in podani predlogi za verifikacijo postaj in omrežij GNSS, ki bodo omogočili upravljavcu uradnih podatkov državne geodetske službe nadzor nad kakovostjo pozicioniranja v državnem koordinatnem sistemu v primerih, ko se pri pozicioniranju ne uporablja državno omrežje postaj GNSS SIGNAL.

Tags: GNSS omrežja, SIGNAL, državni koordinatni sistem
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Povezljivost prostorskih podatkov uradnih evidenc s podatki katastra nepremičnin (ŠTUDIJA)

V študiji je bil ugotovljen učinkovit način za primerjanje, odkrivanje pomenske ustreznosti položajnega sovpadanja ali utemeljenosti položajnih razlik geometrije primerjanih vektorskih slojev lomov mej. Razviti sta bili prototipna metoda za dinamično posodabljanje drugih evidenc o nepremičninah, za katere je potrjena primernost neposredne položajne povezanosti z geometrijo katastra ter tehnološka rešitev za bolj učinkovito povezovanje prostorskih podatkov.

Tags: kataster, meja, povezovanje zbirk, prostorski podatki
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Ovrednotenje različnih načinov označitve katastrskih mejnikov za fotogrametrično izmero z letalnikom in analiza njihovega vpliva na položajno točnost oblaka točk in ortofota (ŠTUDIJA)

V študiji so se preučile možnosti uporabe daljinskega zaznavanja za namene zajema katastrskih prostorskih podatkov. Pri tem je bil fokus na uporabi optičnih senzorjev na daljinsko vodenih letalnikih UAV (angl. Unmanned Aerial Vehicles) za fotogrametrično izmero. Poudarek je bil na optimizaciji fotogrametričnega zajema podatkov o položajih katastrskih točk z daljinsko vodenimi letalniki.

Tags: daljinsko zaznavanje, katastrski mejniki, letalniki
Organization: MINISTRSTVO ZA NARAVNE VIRE IN PROSTOR, GEODETSKA UPRAVA REPUBLIKE SLOVENIJE
Odločbe o zavrnitvah znamk 2

Zbirka anonimiziranih odločb Urada RS za intelektualno lastnino o zavrnitvah znamk zaradi ugovorov ali absolutnih razlogov ter odločb o zavrnitvi ugovorov.

Tags: BLAGOVNA ZNAMKA, odločba
Organization: MINISTRSTVO ZA GOSPODARSTVO, TURIZEM IN ŠPORT - URAD REPUBLIKE SLOVENIJE ZA INTELEKTUALNO LASTNINO
Zasnova mobilnosti kot storitve v Sloveniji (ŠTUDIJA)

Dokument je predlog zasnove mobilnosti kot storitve (MaaS) v Sloveniji glede na tuje izkušnje in slovenske posebnosti. Najprej je postavljen teoretski okvir, nato so prikazani izbrani primeri MaaS-a iz tujine. Osrednje poglavje, predlog vzpostavitve MaaS-a v Sloveniji, določa ključna izhodišča, ponuja pregled obstoječe ponudbe mobilnostnih storitev v državi, nakazuje dva možna upravljavska modela, opisuje predlog treh paketov, ki bi lahko tvorili ponudbo, in opozarja na nekatere ovire. Dokument je izhodišče za nadaljnjo razpravo s ključnimi deležniki in za nadaljnji razvoj sistema.

Tags: Integriranje javnega potniškega prometa, JPP, MaaS, mobilnost kot storitev v Sloveniji, trajnostna mobilnost
Organization: MINISTRSTVO ZA OKOLJE, PODNEBJE IN ENERGIJO
Zakaj ljudje potujejo tako, kot potujejo? Analiza odnosa, motivov, vrednot in navad za mobilnostne navade v Sloveniji

Primerjava podatkov in izsledkov vseh treh do zdaj opravljenih raziskav (2024, 2022, 2020) kaže zanimivo podobnost v potovalnih navadah v letih 2024 in 2020, medtem ko so potovalne navade v letu 2022 opazneje drugačne, čemur pa so najverjetneje botrovali epidemiološke razmere in ukrepi, ki so neposredno vplivali na potovalne navade (začasna ukinitev javnega prometa, sprememba druženja in številčnosti ljudi oziroma skupin v prostoru, zaprtje šol in vrtcev …).

Tags: mobilnost, mobilnostne navade, potovalne navade
Organization: MINISTRSTVO ZA OKOLJE, PODNEBJE IN ENERGIJO
Usmeritve za vzpostavljanje trajnostne mobilnosti na zavarovanih območjih

Zavarovana območja so vse bolj obiskana, zato se spoprijemajo s povečano prometno obremenitvijo. Zaradi tega so na eni strani vse bolj ogrožene naravne vrednote, po drugi strani pa tudi upada kakovost doživljanja narave. Negativne učinke prometa lahko zmanjšamo z vzpostavitvijo trajnostne mobilnosti. V teh usmeritvah je najprej postavljen teoretski okvir, nato pa so predstavljeni glavni izzivi na področju upravljanja prometa, s katerimi se spoprijemajo zavarovana območja v Sloveniji, ter dobre prakse iz Slovenije in tujine. Osrednje poglavje so usmeritve za vzpostavljanje trajnostne mobilnosti na zavarovanih območjih v Sloveniji, v katerih najprej predstavimo ključna izhodišča, nato pa usmeritve v dveh tematskih sklopih: trajnostno dostopanje do zavarovanih območij in trajnostna mobilnost na zavarovanih območjih. Dokument je okvirnonačrtni oziroma konceptualni in praktični okvir, ki je lahko upravljavcem in ključnim deležnikom v pomoč pri nadaljnjih prizadevanjih za vzpostavljanje trajnostne mobilnosti.

Tags: Zavarovana območja, trajnostna mobilnost, trajnostno dostopanje
Organization: MINISTRSTVO ZA OKOLJE, PODNEBJE IN ENERGIJO
Vpliv močnejšega potresa na ne-varnostne sisteme in posredni vpliv na varnostne sisteme NEK (ŠTUDIJA)

Namen študije je preveriti, ali lahko porušitev ali poškodba, ki bi nastala med močnejšim potresom na katerem izmed ne-varnostnih (NNS) sestavnih delov, sistemov ali konstrukcij (SSK), neposredno ali posredno ogrozi pravilno delovanje katerega koli varnostnega SSK v Nuklearni elektrarni Krško. Cilj je identificirati potencialno kritična mesta na NNS SSK, kjer bi se to lahko zgodilo, ter na teh mestih preveriti obstoječo dokumentacijo NNS SSK in opraviti mehanske analize teh sistemov, v kolikor dostopne dokumentacije ni oziroma je nezadostna. 

Tags: jedrska varnost, jedrske elektrarne, potres
Organization: MINISTRSTVO ZA NARAVNE VIRE IN PROSTOR, UPRAVA REPUBLIKE SLOVENIJE ZA JEDRSKO VARNOST
Usmeritve za vključitev tovornih koles v Strateški načrt za razvoj kolesarskega omrežja v Republiki Sloveniji (ŠTUDIJA)

Elaborat osvetljuje pomen uporabe tovornih koles in s pregledom dobrih praks vključevanja te
vsebine v strateške načrte različnih držav in mest daje predlog možnih ukrepov za
spodbujanje uporabe tovornih koles v Sloveniji s ciljem doseči tovornim kolesom prijazna
mesta.
Tovorna kolesa so kolesa, ki so bila posebej zasnovana za prevoz tovora (težek ali lahek,
velik ali majhen) in tudi za prevoz ljudi, živali. So različnih oblik: od enoslednih vozil do po meri
izdelanih štirikolesnikov z električnimi motorji. Tovorna kolesa so dostopna, primerna in
prilagodljiva ter imajo poleg tega še druge prednosti v primerjavi z vozili na fosilna goriva:
manjša poraba energije in manjši vplivi na okolje, povečanje funkcionalnosti mesta, povečanje
prometne varnosti, izboljšanje mobilnosti družin, izboljšanje zdravja, koristi za podjetja, boljši
izkoristek možnosti, ki jih ponuja intermodalnost.

Tags: intermodalnost, kolesarska strategija, tovorna kolesa, trajnostna mobilnost, zelena logistika
Organization: MINISTRSTVO ZA OKOLJE, PODNEBJE IN ENERGIJO
Usmeritve za vsebine Pravilnika za pripravo načrtov upravljanja mestne logistike (NUML)

Pričujoče nacionalne smernice za izdelavo Načrta upravljanja mestne logistike (NUML)
predstavljajo konceptualno dopolnilo smernicam za izdelavo Celostnih prometnih strategij
(CPS). Podrobneje definirajo postopek priprave načrta, od določitve vizije razvoja mestne
logistike, strateških ciljev na področju mestne logistike, geografskega območja, analize
stanja, modela upravljanja mestne logistike, načrtovanja ukrepov in akcijskega načrta za
izvedbo ter tudi načrta spremljanja in vrednotenja izvedenih ukrepov.
Logistika je gospodarska dejavnost, ki vpliva tako na prebivalce kot tudi
na ekonomijo. Na eni strani je točna dostava pomembna za gospodarske
subjekte oz. prejemnike tovora, na drugi strani pa je predvsem v mestih tudi
moteč dejavnik zaradi hrupa, emisij in obremenjevanja prometnih površin.
Izboljšava oziroma povečanje učinkovitosti »zadnjega kilometra« pri oskrbi
gospodinjstev in ostalih subjektov v mestih je zato pomembna naloga v
procesu prostorsko-prometnega načrtovanja.

Tags: celostna prometna strategija, načrt upravljanja mestne logistike, trajnostna mobilnost, zelena logistika
Organization: MINISTRSTVO ZA OKOLJE, PODNEBJE IN ENERGIJO
Strategija ogrevanja in hlajenja v Sloveniji do leta 2050 in akcijski načrt do leta 2030

Ogrevanje in hlajenje (OH) v Sloveniji obsegata skoraj 40 % končne rabe energije (delež OVE je
33 %) in 25 % skupnih emisij TGP – ob teh podatkih se zavedamo nujnosti pospešenega
razogljičenja. Ključni namen strategije ogrevanja in hlajenja (SOH) je podati jasne usmeritve in
cilje za prihodnji trajnostni razvoj ter doseganje podnebne nevtralnosti sektorja OH do leta 2050
s čim več pozitivnimi družbenimi in okoljskimi učinki, ohranjanjem visoke stopnje konkurenčnosti
podnebno nevtralnega krožnega gospodarstva ter z upoštevanjem načel podnebne pravičnosti
na vključujoč način.
Razvojna vizija sektorja OH sta učinkovito, podnebno nevtralno, zanesljivo, cenovno
dostopno ter čisto OH.
SOH daje prednost energetski učinkovitosti ter spodbuja usmerjanje v tehnologije in rešitve OH,
ki (1) so učinkovite, kar zmanjšuje povpraševanje po (primarni) energiji, (2) ne uporabljajo fosilnih
virov, temveč omogočajo uporabo obnovljivih in nizkoogljičnih virov in (3) povečujejo stopnjo
prilagodljivosti oziroma prožnosti vseh energetskih sistemov in njihovo učinkovito povezovanje z
drugimi energetskimi sektorji.
Slovenija lahko najpozneje do leta 2040 postane samooskrbna pri ogrevanju stavb z
opustitvijo fosilnih virov, s katerimi danes neposredno zagotavljamo tretjino potreb po koristni
toploti (predvsem z EL-KO in zemeljskim plinom, kjer smo 100-% uvozno odvisni), kar bo bistveno
povečalo zanesljivost in varnost oskrbe s toploto.
Splošne usmeritve SOH glede prednostne rabe energijskih virov in energentov za OH so:
i. Energetska učinkovitost na prvem mestu: prednostno povečevanje učinkovitosti stavb,
procesov in tehnologij OH ter prek tega zmanjševanje potreb po OH in rabe energije za OH.
ii. Energetsko učinkovito daljinsko ogrevanje in hlajenje (DOH) v urbanih in gosto
poseljenih območjih
iii. Nefosilni viri OH: vsi drugi OVE in nizkoogljični viri, vključno z obnovljivimi plini (biometan,
H2 in drugi). Lesna biomasa (LB) kot primarni vir ogrevanja stavb ni dovoljena na gosto
poseljenih območjih zaradi zagotavljanja visoke kakovosti zraka.
iv. Nadomeščanje fosilnih goriv z direktno rabo električne energije – direktna raba
električne energije je dovoljena le za industrijske in druge procese, kjer ni drugih bolj
učinkovitih alternativ.

Tags: Nadgradnja lokalnih energetskih konceptov, energetska učinkovitost, nefosilni viri, obnovljivi viri energije, ogrevanje stavb
Organization: MINISTRSTVO ZA OKOLJE, PODNEBJE IN ENERGIJO
Sto najpogostejših vprašanj pri zelenem javnem naročanju

Omenjeni dokument je nabor vprašanj in odgovorov s področja zelenega
javnega naročanja v Republiki Sloveniji, ki so bili zbrani in urejeni v
novembru 2021, in ne upoštevajo morebitnih poznejših zakonodajnih
sprememb in sprememb v tehnološkem napredku, nanašajočih na
predmete zelenega javnega naročanja (prvi odstavek 4. člena uredbe o
ZeJN). Gre za pripomoček javnim naročnikom pri uporabi Uredbe
o zelenem javnem naročanju.

Tags: Uredba o zelenem javnem naročanju, Zakon o javnem naročanju, Zeleno javno naročanje, evidenčna javna naročila
Organization: MINISTRSTVO ZA OKOLJE, PODNEBJE IN ENERGIJO